ΓΡΑΠΤΗ ΕΡΩΤΗΣΗ E-3656/01

υποβολή: Erik Meijer (GUE/NGL) προς την Επιτροπή

(14 Ιανουαρίου 2002)

Θέμα: Η σε μία μόνο επιχείρηση χορήγηση κρατικής ενίσχυσης για τον εκσυγχρονισμό του λιμένα Rosyth της Σκωτίας, στη Βόρειο Θάλασσα

1. Γνωρίζει η Επιτροπή αφενός ότι η ελληνική επιχείρηση Superfast Ferries έχει επιλεγεί ως προτιμώμενος φορέας για την εκτέλεση δρομολογίων προς μεταφορά επιβατών και οχημάτων μεταξύ του πρώην θαλάσσιου λιμένα Rosyth της Σκωτίας, ο οποίος βρίσκεται βορείως του Firth of Forth, και του βελγικού λιμένα Zeebrugge, αφετέρου δε ότι προς τούτο η κυβέρνηση της Σκωτίαςποσχέθηκε στην εν λόγω επιχείρηση ότι ο λιμένας του Rosyth θα προσαρμοσθεί στις απαιτήσεις της·

2. Γνωρίζει συγχρόνως η Επιτροπή ότι οι αναπροσαρμογές στο Rosyth συνεπάγονται κρατική ενίσχυση της τάξης του 60 % για μια επένδυση ύψους 20 εκατομμυρίων £ και ότι μεταξύ των προβλεπομένων έργων περιλαμβάνεται και η κατασκευή ενός linkspan (γέφυρας για την επιβίβαση και την αποβίβαση των οχημάτων) με διαστάσεις που εξυπηρετούν προφανώς αποκλειστικά και μόνο τα πλοία της Superfast Ferries, με αποτέλεσμα να μη γίνεται λόγος για λιμενικές εγκαταστάσεις κοινής χρήσης·

3. Κρίνει η Επιτροπή ορθό το γεγονός ότι η επιχείρηση ScotLine Shipping VOF ScotLine Ferries (Scot) Ltd, η οποία προτίθετο, από το Φθινόπωρο του 2002, να αρχίσει να εκτελεί δρομολόγια με δύο οχηματαγωγά Ro-Ro μεταξύ του λιμένα Leith της Σκωτίας, κοντά στο Εδιμβούργο νοτίως του Firth of Forth, και του ολλανδικού λιμένα Vlissingen, εκλήθη από τις λιμενικές αρχές του Forth Port Plc να μην επιλέξει το Leith αλλά το Rosyth, παρά το γεγονός ότι ο δεύτερος αυτό λιμένας δεν διαθέτει τις κατάλληλες διευκολύνσεις για τηνποδοχή πλοίων διαφορετικού τύπου από εκείνα της Superfast Ferries;

4. Σε ποιο βαθμό κρίνει η Επιτροπή ότι πρόκειται στην περίπτωση αυτή για μια προσπάθεια δικαιολόγησης της ως άνω κρατικής ενίσχυσης καλώντας ρητώς μια δεύτερη επιχείρηση να προσφερθεί ως χρήστης του λιμένα ώστε να δημιουργηθεί η εντύπωση ότι προβλέπονται έργα γενικής χρήσης, ενώ στην πραγματικότητα είναι πρόδηλο ότι πρόκειται για φιλική εξυπηρέτηση προς μία και μοναδική επιχείρηση·

5. Μπορεί να αναφέρει η Επιτροπή εάν τα έργα εκσυγχρονισμού του λιμένα του Rosyth που πραγματοποιούνται με πόρους κοινοτικών ταμείων θα εμπόδιζαν τη διάθεση αναλόγων πόρων και για τον εκσυγχρονισμό του λιμένα του Leith που ανήκει επίσης στο Forth Port Plc;

6. Με ποιον τρόπο πιστεύει η Επιτροπή ότι θα ήταν δυνατόν να αναπτυχθούν οι εμπορευματικές μεταφορές μεταξύ της Σκωτίας και της ολλανδο-βελγικής ακτής — οι οποίες αναμένεται ναπερβαίνουν τη χωρητικότητα των δύο αυτών ενεχομένων επιχειρήσεων — τούτο δε χωρίς τους περιττούς περιορισμούς που συνεπάγονται οι ακατάλληλες διαστάσεις των εγκαταστάσεων και η ευνοϊκή μεταχείριση μιας μόνο επιχείρησης·

Απάντηση της κας de Palacio εξ ονόματος της Επιτροπής

(21 Φεβρουαρίου 2002)

1. Όπως γνωρίζει το Αξιότιμο Μέλος του Κοινοβουλίου, δόθηκε επιχορήγηση PACT (Pilot Actions for Combined Transport — Δοκιμαστικές Δράσεις για τις Συνδυασμένες Μεταφορές) στην εταιρεία

Superfast Ferries, ύψους 500 000, σε σχέση με την εγκαινίαση νέας σύνδεσης Rosyth — Zeebrugge. Η Επιτροπή γνωρίζει ότι η εταιρεία αυτή επελέγη με ανοικτό και ισότιμο διαγωνισμό που οργάνωσαν οι αρμόδιες αρχές. Σύμφωνα με τις πληροφορίες που έχει στη διάθεσή της η Επιτροπή, η εταιρεία Superfast Ferries δεν έγινε αποδέκτης κρατικής ενίσχυσης.

2. Όσον αφορά την ενίσχυση που χορήγησε η βρετανική κυβέρνηση στο πλαίσιο του Freight Facilities Grant Scheme (Σύστημα Επιχορηγήσεων για τις Εμπορευματικές Εγκαταστάσεις), η επιλογή του λιμένα του Rosyth συνιστά δημόσια επιλογή πολιτικής ευθυγραμμιζόμενη με την κοινή πολιτική μεταφορών και αποβλέπει στη διευκόλυνση της ανάπτυξης της ναυτικήςποδομής στο Ηνωμένο Βασίλειο. Το έργο περιλαμβάνει εγκαταστάσεις χειρισμού των εμπορευμάτων, οι οποίες θα είναι ανοικτές σε κάθε ενδιαφερόμενο φορέαπό όρους που δεν εισάγουν διακρίσεις, ενώ η επιχορήγηση ανέρχεται σε 10,96 εκατομμύρια £ και όχι σε 20 εκατομμύρια £, και το περιβαλλοντικό όφελοςπολογίζεται σε 35 εκατομμύρια £. Είναι λοιπόν σαφές ότι η ενέργεια αυτή είναι προς το ευρύτερο δημόσιο συμφέρον.

3.-4. Όσον αφορά την επιλογή του λιμένα του Rosyth, η Επιτροπή εξέτασε τις μελέτες σύμφωνα με τις οποίες επρόκειτο για την καταλληλότερη επιλογή από περιβαλλοντικής και οικονομικής πλευράς. Όπως προαναφέρθηκε, οι εν λόγω εγκαταστάσεις θα είναι κατάλληλες και ανοικτές σε κάθε δυνητικό χρήστη.

5. Όσον αφορά ενδεχόμενη κοινοτική επιχορήγηση για προσαρμογή του λιμένα του Leith, δενπάρχει εμπόδιο γι'αυτό εις ό,τι αφορά τα ευρωπαϊκά προγράμματα, πρέπει όμως να καταστεί σαφές ότι ο εκσυγχρονισμός του λιμένα του Rosyth θα διενεργηθεί κυρίως με κυβερνητικούς πόρους. Εναπόκειται στις βρετανικές αρχές να επιλέξουν τις οικείες προτεραιότητες από πλευράςποδομών.

6. Η σημερινή κίνηση ρυμουλκουμένων στη Σκωτία αντιπροσωπεύει μικρό μόνο ποσοστό της συνολικής διεθνούς κίνησης ρυμουλκουμένων στο Ηνωμένο Βασίλειο και, σύμφωνα με ορισμένες μελέτες, τα προσεχή έτη θα σημειωθεί αύξηση της ζήτησηςπηρεσιών μεταφορών προς και από το Ηνωμένο Βασίλειο. Ως εκ τούτου, και λόγω του ανοικτού και μη εισάγοντος διακρίσεις χαρακτήρα των εγκαταστάσεων, πρέπει να αναμένεται η είσοδος νέων φορέων στην αγορά. Κατά συνέπεια, η Επιτροπή θεωρεί ότι το ανταγωνιστικό αποτέλεσμα είναι αποδεκτόπό το φως της πολύ σημαντικής περιβαλλοντικής ωφέλειας και ότι η επιχορήγηση για τον λιμένα του Rosyth δεν επηρεάζει το κοινοτικό εμπόριο σε βαθμό που να την καταστήσει αντιβαίνουσα προς το κοινοτικό συμφέρον. Τέλος, η Επιτροπή θα ήθελε ναπογραμμίσει ότι δεν συμφωνήθηκε προτιμησιακή μεταχείριση και ότι κατά την εκ μέρους της Επιτροπής κρίση των κρατικών ενισχύσεων λαμβάνονται πάντοτεπόψη όλες οι διαθέσιμες πληροφορίες.